open-index/open-wikipedia-markdown huggingface dataset:
Race Driver: GRID

**Race Driver: GRID** (lyhyesti **GRID**) on Codemastersin kehittämä ajopeli. Peli on julkaistu vuonna  PlayStation 3- ja Xbox 360 -pelikonsoleille sekä Windowsille. Pelistä on julkaistu myös Nintendo DS -käsikonsolille käännetty versio, jonka on kehittänyt Firebrand Games. 

Peli käyttää EGO Engine -pelimoottoria, joka on edistyneempi versio aikaisemmasta Neon Engine -pelimoottorista.

## Pelaaminen
GRID on realismiin suuntautuva ajopeli, joka sisältää 45 autoa. Pelissä autoilu jaetaan kolmeen pääalueseen, jotka ovat Eurooppa, Yhdysvallat ja Japani. Euroopassa ajetaan ratakilpailuja, Japanissa touge ja driftauskisoja ja Yhdysvalloissa mm. romurallia ja ratakilpailuja.
Pelin urapelimuodossa aloitetaan ajamalla kilpailuja eri talleille ja keräämällä niistä rahaa. Kun pelaaja on kerännyt riittävästi rahaa, voi hän luoda oman tallinsa. Talliin voi uran edetessä palkata apukuskin, hommata sponsorisopimuksia ja päättää mm. tallin värimaailmasta.

Pelissä on uusintamahdollisuus eli voit katsoa omaa ajoasi nauhalta milloin vain, kun keskeytät pelin. Pelin erikoisuutena on "Flashback"-niminen ominaisuus, jolla voit kelata aikaa taaksepäin ja korjata huonosti ajamasi tilanteet. Jos esimerkiksi autosi hajoaa, voit kelata aikaa taaksepäin ja ajaa tilanteen uudelleen ilman hajoamista. Aikaa voi kelata taaksepäin enintään 10 sekuntia. Tätä ominaisuutta voi kuitenkin käyttää vain rajoitetun määrän, riippuen vaikeustasosta. Vaikeimmalla tasolla ominaisuutta ei voi käyttää ollenkaan.

## Katso myös
* Race Driver: GRID 2

## Aiheesta muualla
*
Trevor Devall

**Trevor Devall** (s. 10. marraskuuta 1972 Edmonton, Alberta, Kanada) on kanadalainen ääninäyttelijä, joka tunnetaan muun muassa animaatiosarjoista X-Men: Evolution ja Dragon Booster, sekä dubbauksistaan animesarjojen parissa. Devall on tehnyt myös äänirooleja Stargate Atlantisiin vuosina 2005–2006.

Hän tuottaa myös omia Voiceprint with Trevor Devall Podcasteja, jossa hän haastattelee muita alan ääninäyttelijöitä.

## Aiheesta muualla
* Anime News Network 
* CrystalAcids 
* AnimeCons
Frances E. Allen

**Frances Elizabeth Allen** (4. elokuuta 1932 Peru, New York&ndash; 4. elokuuta 2020) oli yhdysvaltalainen tietojenkäsittelytieteilijä. Hän sai vuonna 2006 Turing-palkinnon ensimmäisenä naisena sen 40-vuotisen historian aikana.

Allen hankki leipänsä alun alkaen matematiikanopettajana. Hän sai maisterinarvonsa Michiganin yliopistosta vuonna 1957 ja loi sittemmin pitkän uran IBM:llä.

Allen työskenteli kääntäjien optimointien parissa ja hänen merkittäviä artikkeleitaan aiheesta oli muun muassa *Program Optimization* (1966) ja *Control Flows Analysis* sekä *A Basis for Program Optimization* (molemmat 1970). Vuonna 1971 John Cocken kanssa julkaistu artikkeli *A Catalog of Optimizing Transformations* tunnisti ja käsitteli useita nykyäänkin käytössä olevia muunnoksia.

Allen nimitettiin vuonna 1989 "IBM Fellow'n" arvoon ensimmäisenä naisena.

## Lähteet

## Aiheesta muualla

* IBM Archives: Frances Allen 
*
Liam Mower

**Liam Mower** (s. 30. toukokuuta 1992) on brittiläinen tanssija ja näyttelijä. 

Mower sai vuonna 2006 Laurence Olivier -palkinnon (paras miespääosa musikaalissa), jonka hän jakoi James Lomasin ja George Maguiren kanssa. Palkinto tuli heidän kolmoismiehityksestään musikaalin *[[Billy Elliot (musikaali)|Billy Elliot the Musical]]* ensimmäisellä esityskaudella. 

Mower opiskeli Royal Ballet Schoolissa Lontoossa.

## Aiheesta muualla

*
Chaker Zouaghi

**Chaker Zouaghi**, tunnetaan myös nimellä **Shaker Zouagi**, (, s. 10. tammikuuta 1985) on tunisialainen jalkapalloilija, pelipaikaltaan puolustava keskikenttäpelaaja. Hän edustaa Uzbekistanin pääsarjassa pelaavaa Olmaliqia.

## Ura
### Seurajoukkueura
Zouaghi aloitti ammattilaisuransa Étoile Sahelissa vuonna 2002, jossa hän pelasi aina vuoteen 2006 asti. Tuona aikana hän saavutti muun muassa Tunisian liigacupin ja Afrikan Confederation Cupin mestaruudet.

Kesällä 2006 Zouaghi siirtyi FK Lokomotiv Moskovaan ja allekirjoitti sopimuksen vuoteen 2011 asti. Hänen peliaika jäi kuitenkin vähäiseksi ja Zouaghi vietti viimeiset vuodet kakkosjoukkueessa. Hän palasi samana vuonna takaisin kotimaahansa solmiessaan vanhan seuransa ES Sahelin kanssa kolmivuotisen sopimuksen.

Tammikuussa 2010 sveitsiläinen FC Zürich ilmoitti tehneensä kolmivuotisen sopimuksen Zouaghin kanssa, joka siirtyi seuraan heinäkuussa 2010. Avauskaudellaan Zouaghi nousi joukkueensa vakiopelaajaksi pelattuaan 29 sarjaottelua, joissa hän onnistui maalinteossa kolmesti.

30. heinäkuuta 2012 Zouaghi allekirjoitti kolmen vuoden sopimuksen tunisialaisen Espérancen kanssa.

### Maajoukkueura
Zouaghi on pelannut maajoukkueessa 14 ottelua ja tehnyt niissä kaksi maalin. Hän kuului myös Tunisian joukkueeseen vuoden 2008 Afrikan kisoissa.

### Saavutukset
*Venäjän cup: 2007
*Afrikan Confederation Cup: 2006
*Tunisian liigacup: 2005
*Afrikan Cup-voittajien cup: 2003

## Lähteet

## Aiheesta muualla
* Transfermarkt 
* Weltfussball 
* National Football Teams
Unohtumattomat (Reijo Taipale)

**Unohtumattomat − 40 ikivihreää laulua** on suomalaisen laulajan Reijo Taipaleen kokoelmalevy. Se julkaistiin vuonna 2000.

Kokoelma sai jatkoa vuonna 2004 julkaistusta *[[Unohtumattomat 2 (Reijo Taipale)|Unohtumattomat 2]]* -albumista ja vuonna 2005 *[[Unohtumattomat 3 (Reijo Taipale)|Unohtumattomat 3]]* -albumista.

## Sisältö

**CD1:**
# "Satumaa" (R. Taipale & Agents)
# "Laulava sydän" (R. Taipale & Agents)
# "Meren rannalla" (R. Taipale & Mustangs)
# "Unohtumaton ilta" (R. Taipale & Mustangs)
# "Mustat silmät" (R. Taipale & Mustangs)
# "Ilta-aurinko"
# "Helmenkalastaja" (R. Taipale & Mustangs)
# "Olet ystäväin"
# "Illan varjoon himmeään"
# "Olit täysikuu"
# "Vanha riimu"
# "Haaveita vain"
# "Luokses sydämeni aina jää"
# "Kulkurin kengät"
# "Uni kaunein"
# "Tunteiden tuhlaajapoika"
# "Ei aika mennyt koskaan palaa"
# "Rakkauden meri"
# "Kaunein katse"
# "Virran rannalla" (R. Taipale & Mustangs)
**CD2:**
# "Rattaanpyörä"
# "Tämä päivä on meidän"
# "Yön tummat siivet"
# "Kultaiset korvarenkaat" (R. Taipale & Topi Sorsakoski)
# "Esperanza"
# "Kaipaan sua"
# "Hellä ja herttainen"
# "Sua ilman"
# "Tesoro Mio"
# "Silmäsi odottavat minua" (R. Taipale & T. Sorsakoski)
# "Tuo suru jonka sain"
# "Sateenkaaren tuolla puolen"
# "Kertokaa hänelle miksi"
# "Tilaa teen mä sydämeeni"
# "Kesäinen muisto"
# "Etelän kutsu"
# "Ilta pienessä kaupungissa"
# "Tule syyskuu"
# "En mitään sille mä voi"
# "Jäi yöstä muisto vain"

## Lähteet
James Lomas

**James Lomas** (s. 1. maaliskuuta 1990) on brittiläinen näyttelijä. 

Lomas sai vuonna 2006 Laurence Olivier -palkinnon (paras miespääosa musikaalissa), jonka hän jakoi Liam Mowerin ja George Maguiren kanssa. Se tuli kaikille heidän kolmoismiehityksestään musikaalin *[[Billy Elliot (musikaali)|Billy Elliot the Musical]]* ensimmäisellä näytäntökaudella.

Lomas jätti musikaalin syyskuussa 2005, mutta palasi siihen myöhemmin. Sillä välin häntä sijaisti Leon Cooke. 

## Aiheesta muualla
*
Unohtumattomat 2 (Reijo Taipale)

**Unohtumattomat 2 – 40 ikivihreää suosikkia** on suomalaisen laulajan Reijo Taipaleen kokoelmalevy. Se julkaistiin vuonna 2004.

Kokoelma on jatkoa vuonna 2000 julkaistulle *[[Unohtumattomat (Reijo Taipale)|Unohtumattomat]]*-albumille.

## Sisältö
**CD1:**
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
**CD2:**
# 
# 
# 
# 
# 
# 
# 
# 
#  (Topi Sorsakoski & Reijo Taipale)
#  (Topi Sorsakoski & Reijo Taipale)
#  (Kari Tapio & Reijo Taipale)
# 
# 
# 
# 
# 
# 
# 
# 
# 

## Lähteet
Stephen Daldry

**Stephen David Daldry** CBE (s. 2. toukokuuta 1961 Dorset, Britannia) on brittiläinen teatteri- ja elokuvaohjaaja. Hän nousi kansainväliseen maineeseen teoksillaan *[[Billy Elliot]]* (2000) ja *[[Tunnit]]* (2002) ja saavutti Oscar-ehdokkuuden vielä kolmannellakin ohjauksellaan *[[Lukija (elokuva)|Lukija]]* (2009).

Daldry on saanut uransa aikana useita palkintoja ja palkintoehdokkuuksia niin teatteri- kuin elokuvatyöstäänkin. Hän oli jälleen 2012 Oscar-ehdokkaana  Jonathan Safran Foerin teokseen pohjautuvalla elokuvalla *[[Äärimmäisen lujaa ja uskomattoman läheltä]]*, joka kertoo New Yorkin syyskuun 11. päivän tapahtumista lapsen näkökulmasta.

## Yksityiselämä
Daldry on avoimesti homoseksuaali ja eli pitkään lavastaja Ian McNeillin kanssa. Hän kuitenkin avioitui 2001 pitkäaikaisen ystävättärensä Lucyn kanssa ja sai lapsenkin.

## Lähteet

## Aiheesta muualla
*
Sukellustietokone

**Sukellustietokone** on pienoistietokoneen sisältävä mittauslaite. Se on sukellustaulukon, kellon, syvyysmittarin, hengityskaasun pullopainemittarin ja lämpömittarin yhdistelmä. Ulkonäöltään sukellustietokone voi muistuttaa sukeltajankelloa tai muovikuorista mittaria ja se kiinnitetään ranteeseen tai on letkulla kiinni sukelluspullossa.

Mittarin tärkein tehtävä on kertoa laitteen sisäisen sukellustaulukon mukainen jäljellä oleva sukellusaika. Kone varoittaa myös liiasta nousunopeudesta. Lisäksi tietokone näyttää tarvittavan dekompressioajan dekompressiosukelluksissa ja turvapysähdykset pintaannousun yhteydessä sukeltajantaudin riskin minimoimiseksi. 

Tietokoneessa sukellustaulukot on muutettu kaavoiksi ja muuttujien määrä voi olla suuri (syvyys, lämpötila, aika, typpikertymä, happimyrkytys, typpikuplien muodostuminen, sukellusten välinen pinta-aika). Laskenta on reaaliaikaista ja siten varmempaa kuin etukäteen taulukolla suunnitellen.
Seoskaasusukeltamisen yleistyttyä joihinkin tietokoneisiin on voinut syöttää sukelluskaasun happipitoisuuden nitroksisukeltamista varten. Tällöin kone varoittaa myös maksimisukellussyvyyden ylittämisestä happimyrkytysvaaran vuoksi. Jotkut sukellustietokoneet mittaavat lisäksi sukelluskaasun painetta eli jäljellä olevaa ilman tai kaasun määrää, jolloin se voi arvioida sukelluskaasun loppumiseen kuluvaa aikaa kyseisessä syvyydessä.

Erikoisominaisuuksina sukellustietokoneissa voidaan mainita langaton pullopaineanturi ja suomalaisen Benemecin tekemä *Mares Divemate Audio/visual* puhuva sukellustietokone 1990-luvun alusta (kiinnitetään sukelluslasien hihnaan korvan päälle).  Myös uudet suljetun kierron tekniikkasukelluslaitteet sisältävät elektroniikkaa, jossa eräänlainen sukellustietokone säätää muun muassa sukelluskaasun happipitoisuutta.

Suomalainen Suunto on markkinajohtaja ja kuuluisa sukellustietokoneistaan. 

## Lähteet
*Suunto Vyper käyttöohjekirja

### Viitteet

## Aiheesta muualla
Jonatan Johansson (lumilautailija)

**Jonatan Johansson** (7. maaliskuuta 1980 Sollentuna &ndash; 12. maaliskuuta 2006 Lake Placid) oli ruotsalainen lumilautailija.

Johansson voitti maansa mestaruuden lumilautakrossissa kahdesti. Torinon olympialaisissa 2006 hän sijoittui samassa lajissa kahdenneksitoista. Maailmancupissa hänen parhaimmaksi sijoitukseksi jäi neljästoista tila niin ikään lumilautakrossissa Bad Gasteinissa tammikuussa 2006.

Johansson kuoli Lake Placidin maailmancup-kilpailussa maaliskuun puolivälissä 2006. Hän menehtyi epäonnistuneen hypyn jälkeisessä alastulossa saamiinsa vammoihin.

## Lähteet
* Jonatan Johansson FIS:n tietokannassa 
*
Flushing Meadows–Corona Park

**Flushing Meadows–Corona Park** myös **Flushing Meadow Park** tai **Flushing Meadows Park** on New Yorkissa, Pohjois-Queensissa sijaitseva puisto. Se sijaitsee Long Island Expresswayn ja Grand Central Parkwayn risteyksessä ja on New Yorkin toiseksi suurin puisto Bronxissa sijaitsevan Pelham Bay Parkin jälkeen.

Puisto perustettiin vuoden 1939 maailmannäyttelyä varten ja se toimi toistamiseen maailmannäyttelyn järjestämispaikkana vuosina 1964&ndash;1965. Puiston pinta-ala on noin 5&nbsp;km² ja se perustettiin entiselle jättömaalle.

Yhdysvaltain avoin tennisturnaus pelataan Flushing Meadows Parkissa sijaitsevilla kentillä, kuten Arthur Ashe -stadionilla. Lisäksi baseball-joukkue New York Metsin kotistadion sijaitsee Flushing Meadows Parkissa. Vuonna 2008 puistossa avattiin vesiurheilukeskus, jossa on olympiakokoinen uima-allas ja NHL-koon jääkiekkokaukalo.
Edvard Hämäläinen

**Edvard ”Eetu” Hämäläinen** (18. tammikuuta 1864 Rautalampi – 4. syyskuuta 1908 Viipuri) oli suomalainen kansakoulunopettaja ja runoilija. Hän käytti nimimerkkejä *Lohipoika* ja *Eetu Lohipoika*.

Hämäläisen isä oli seppä Antti Hämäläinen. Hän valmistui kansakoulunopettajaksi Jyväskylän seminaarista vuonna 1887 ja toimi sitten opettajana Viipurissa.

## Teoksia
* *Vihurissa. Kimppunen runoelmia vuodelta 1899*. Tekijä, Viipuri 1900
* *Kotipuronen. Kiehkura runoelmia*. E. E. Sundvall, Helsinki 1903

## Lähteet

* Suomen kirjailijat -tietokanta 
* Pohjoissavolaisen kaunokirjallisuuden bibliografia – Eetu Lohipoika
Työasema

**Työasema** on käyttöjärjestelmällä varustettu mini- tai mikrotietokone, joka on tarkoitettu yhden henkilön ammattikäyttöön. Joskus nimitystä on käytetty myös muun muassa suurtietokoneeseen kytketystä päätteestä tai puhelimen ja tietokoneen yhdistelmästä.

Alun perin työasemalla tarkoitettiin tieteelliseen tutkimukseen ja vaativaan ammattikäyttöön, kuten graafiseen tai tietokoneavusteiseen suunnitteluun (CAD, CAE) sekä tietokonesimulointiin  valjastettua järjestelmää, joka oli usein varustettu Unix-käyttöjärjestelmällä ja RISC-suorittimella. Tällaiset työasemat olivat tehokkaampia kuin aikansa kotitietokoneet, ja niiden prosessori, grafiikkaominaisuudet, muistinhallinta ja moniajokyky olivat kehittyneempiä. 

Nykyään työasemaksi kutsutaan on mitä tahansa LAN-verkkoon kytkettävissä olevaa ja itsenäisesti toimivaa henkilökohtaista tietokonetta yrityskäytössä erotuksena palvelinkoneesta eli *serveristä* . Vieläkin laajemmassa merkityksessä työasema on synonyymi pöytäkotelossa toimitettavalle tietokonejärjestelmälle toimisto- tai kuluttajakäyttöön erotuksena kannettavista ja pelikäyttöön tarkoitetuista tietokoneista.

## Historia
Varhainen työ tietokoneella tarkoitti päätettä, joka oli kytketty jaettuun tietokoneeseen. Näitä seurasivat jaetut, mutta tiettyyn käyttöön varatut minitietokoneet.

Xerox Alto (1973) työasema oli ensimmäinen, jossa yhdistyivät tietokonehiirellä ohjattu graafinen käyttöliittymä, Ethernet-verkkoliittymä ja vaihdettavat massamuistit.

Tektronix 4010 ja Tektronix 4014 olivat 1970- ja 1980-luvuilla käytettyjä CAD-työasemia.

Työasema on 1980-luvulla syntynyt tietokoneluokka, joka toi VAX:in kaltaisen suorituskyvyn työpöydälle. Työasema perustui edulliselle mikroprosessorille, joka oli tyypillisesti Motorola 68000. Gordon Bellin mukaan "henkilökohtainen työasema" esiteltiin vuonna 1981 kun Apollo Computer, Sun ja Xerox esittelivät työasemansa ja varhaiset omaksujat ottivat ne käyttöön. Henkilökohtaiset työasemat ovat tarpeesta johtuen hajautettuja henkilöille ja yhteydessä toisiinsa hajautetussa ympäristössä. Näissä on lähiverkkoyhteys työasemien kytkemiseen toisiinsa.

Minitietokoneiden ja mikroprosessorien kehittyminen mahdollisti uuden kehityssuunnan yrityksille kuten Apollo, SGI ja Sun Microsystems. Apollo julkaisi vuonna 1981 työaseman, jonka hinta alkoi  dollarista.
Xerox oli aiemmin havainnut, että oli tehokkaampaa olla verkotettu tietokone jokaisen työntekijän pöydällä kuin käyttää jaettua osituskäyttöön tarkoitettua tietokonetta päätteellä.

Vuonna 1991 64-bittinen MIPS R4000 mahdollisti työasemissa suorituskyvyn, joka vastasi supertietokoneen suorituskykyä vuonna 1975.
Vuonna 1993 DEC Alpha -suorittimeen perustuvat DEC 3000 -työasemat maksoivat  ylöspäin. Hewlett-Packard kilpaili PA-RISC -suorittimeen perustuvilla työasemilla sekä alemmassa että korkeammassa hintaluokassa ja Sun lupasi SPARC-suorittimeen perustuvia työasemia henkilökohtaisten tietokoneiden hintaluokassa.

## Lähteet
Wisam al-Abdi

**Wisam al-Abdi** (*myös Wissem Abdi*, , s. 2. huhtikuuta 1979 Bouthedi) on tunisialainen uransa lopettanut jalkapalloilija. Puolustajana pelannut el-Abdi edusti Tunisian pääsarjassa CS Sfaxienia ja Espérancea. Hän voitti uransa aikana kolme Tunisian mestaruutta.

## Ura
Al-Abdi aloitti uransa CS Sfaxienissa vuonna 2000, jossa hän pelasi aina vuoteen 2006 asti, voittaen muun muassa Tunisian mestaruuden vuonna 2005. Al-Abdi siirtyi Egyptiin Zamalekiin tammikuussa 2007 ja allekirjoitti sopimuksen vuoteen 2009 asti. Hän voitti joukkueensa kanssa Egyptin cupin vuonna 2008. Al-Abdi siirtyi kauden päätteeksi takaisin kotimaahansa tällä kertaa Espéranceen.

### Maajoukkue
Al-Abdi on pelannut Tunisian maajoukkueessa 11 ottelua ja tehnyt niissä yhden maalin. Hän oli mukana vuoden 2008 Afrikan-mestaruuskilpailuissa.

## Saavutukset
* Egyptin cup: 2008
* Tunisian mestaruus (3): 2005, 2009, 2010
* Tunisian cup: 2004
* Arabian Mestarien liiga (2): 2004, 2009
* Tunisian liigacup: 2003

## Aiheesta muualla
* Transfermarkt 
* Weltfussball 
* National Football Teams
Ljubtšo Djakov

**Ljubtšo Djakov** (s. 17. toukokuuta 1954) on bulgarialainen pistooliampuja.

Ljubtšo Djakov on saavuttanut olympialaisissa pronssia 50 m vapaapistoolissa Moskovassa 1980. Lisäksi hän on saavuttanut MM-kilpailuissa 10 m ilmapistoolilla Santo Domingossa 1981 joukkuekultaa ja henkilökohtaista hopeaa, sekä Budapestissa 1987 henkilökohtaista ja joukkuepronssia.
## Lähteet
*Profiili databaseOlympics.comissa
*ISSF:n tietokanta
Lee Hall

**Lee Hall** (s. 1966) on brittiläinen näytelmäkirjailija ja käsikirjoittaja. Hänen menestysteoksensa on sekä elokuvana *[[Billy Elliot]]* (2000) että musikaalina *[[Billy Elliot (musikaali)|Billy Elliot the Musical]]* (2005) tunnettu tarina pojan balettitanssijahaaveesta keskellä Britannian vuosien 1984–1985 kaivoslakkoa. Hall sai elokuvakäsikirjoituksesta Oscar- ja Bafta-ehdokkuudet.
**Lee Hall** on myös menestyselokuvan *[[Rocketman]]* (2019) käsikirjoituksen takana.
Hallin näytelmistä on suomeksi toteutettu useissa teattereissa myös *Cooking with Elvis* nimillä *Elviksen keittiössä* tai *Elviksen keittiö*, sekä *Spoonface Steinberg* nimillä *Kuunaama Steinberg* ja *Spoonface*.

## Lähteet

## Aiheesta muualla
*
Domna Huovinen

**Domna Hilipäntytär Huovinen** (o.s. **Karhunen**; 20. tammikuuta 1878 Vuokinsalmi, Kontokki – 18. toukokuuta 1963 Suomussalmi) oli vienankarjalainen runonlaulaja ja itkuvirsien taitaja.

Domna Huovinen syntyi Venäjän puolella Vuokinsalmen kylässä mutta muutti Suomeen 1895 avioiduttuaan Suomussalmen Kuivajärveltä kotoisin olleen Hilippä Huovisen (1873-1947) kanssa. Domna Huovinen itki itkuvirsiä Kuivajärven ja Hietajärven vienankarjalaiskylien häissä ja hautajaisissa 1950-luvulle saakka. Huovisen runonlaulantaa tallensi 1950-luvulla muistiin muun muassa Erkki Ala-Könni.

Domna Huovinen on haudattu Kuivajärven Kalmisaareen. Kuivajärven kylässä sijaitsee myös runonlaulajien muistoksi 1964 rakennettu kylän kokoontumispaikkana ja retkeilymajana toimiva Domnan pirtti.

## Lähteet
* 
* Toarie ja Lari Huovisen sukuseura 
* Runon ja rajan tie Kainuu: Ortodoksisuus

## Aiheesta muualla
* Ylen mediagalleria: Karjala, kadonnut maa - Domna Huovisen runonlaulua vuodelta 1952 
* Domnan pirtti
T. W. Paavonkallio

**Toivo Valfrid Valentin (T. W.) Paavonkallio** (18. maaliskuuta 1908 Nurmijärvi &ndash; 22. elokuuta 1980 Hyvinkää) oli suomalainen toimittaja ja kirjailija.

Paavonkallion vanhemmat olivat kirjakauppias, kirjailija Valfrid Paavo-Kallio ja Adele Seppälä. Jäätyään orvoksi jo pienenä Paavonkallio vietti lapsuutensa ja nuoruutensa isoisänsä luona. Hän kävi kansakoulun ja ryhtyi toimittajaksi jo 18-vuotiaana. Paavonkallio työskenteli aluksi Hyvinkään Sanomat -lehdessä ja sittemmin muun muassa Salon Sanomissa ja Lapin Kansassa. Vuonna 1953 hän perusti oman Hyvinkään Uutiset -nimisen lehden ja johti sitä aina eläkkeelle jäämiseensä saakka 1969. Paavonkallio harrasti kotiseututoimintaa ja hän vaikutti myös siihen että Rautatiemuseo saatiin Hyvinkäälle.

Rautatiemuseoon kuuluvan entisen Hyvinkään Hangon radan rautatieaseman seinässä on Paavonkalliolle omistettu, Terho Sakin suunnittelema muistolaatta vuodelta 1974.

## Teoksia
* *Rakkaus-, humoristi- ja sotilaslauluja: 1. vihko*.   Otto Andersin, Pori 1930
* *Vanha Hyvinkää : kuvia ja kuvitelmia vanhoista hyvinkääläisistä*.   1930
* *Pohjoismyrsky : näytelmä*.    Hakkapeliitta 1932
* *E. & J. Leino 1898-1938*.    E. & J. Leino 1938
* *Nainen, miehen riemu ja risti*.  Smia 1939 (nimimerkillä *Heikki Hyvinkää*)
* *Lapin tuho 1944 : suurtapahtumien varjossa nähtyä ja koettua*.   Karisto 1946
* *Jäljet päättyvät sulaan, kertomus nuorisolle*.   Karisto 1947
* *Maalaiskylän rasavilli : kesäinen kertomus*.   Karisto 1947
* *Kosinta : kaksiosainen maalaisaiheinen näytelmä*.   Karisto 1948
* *Palava kylä : seikkailukertomus 30-vuotisen sodan ajoilta*.   Karisto 1948
* *Salakuljettajien saari*.   Karisto 1948
* *Syrjäkylien rakastavaisia*.   Karisto 1948
* *Vaihtelu virkistää*.   Karisto 1948
* *Jää taakse kaikki entinen*, romaani.   Karisto 1949
* *Kesäparatiisissa parroittuu, leikillinen romaani*.   Karisto 1949
* *Julkinen pahennus*, romaani.   Karisto 1950
* *Kummituskuunari, seikkailukertomus*.   Karisto 1950
* *Huuto mereltä*.   Karisto 1951
* *Onnen miekkamies*.   Karisto 1952
* *Rauniolinna*.   Karisto 1952
* *Hiillos tummentuu*.   Karisto 1953
* *Hyvinkään Osuuskassan toimintakertomus*, tekijät T. W. Paavonkallio ja Veikko Vuoristo.   Hyvinkään Osuuskassa 1954
* *Hyvinkään seuratalosäätiön historiikki*.  Hyvinkään seudun tukisäätiö 1971

## Lähteet
* Suomen kirjailijat-tietokanta 
* Hyvinkääläisiä kirjailijoita - T. W. Paavonkallio

### Viitteet
Gerhard Petritsch

**Gerhard Petritsch** (s. 2. syyskuuta 1940) on itävaltalainen pistooliampuja.

Petritsch on saavuttanut olympialaisissa pronssia 25 m olympiapistoolissa Moskovassa 1980. Lisäksi hän on saavuttanut MM-kilpailuissakin pronssia samassa lajissa Soulissa 1978.

## Lähteet
*
Puolialkuluku

**Puolialkuluku** tarkoittaa lukuteoriassa sellaista yhdistettyä lukua, joka on täsmälleen kahden alkuluvun tulo eli *pq*, missä *p* ja *q* ovat alkulukuja (samoja tai eri lukuja). Puolialkulukuja ovat esimerkiksi 9 = 3 \cdot 3 ja 301 = 7 \cdot 43. Suurien puolialkulukujen tekijöihinjako on hyvin työlästä.

Puolialkuluvun Eulerin φ-funktio on hyvin yksinkertaista muotoa, nimittäin \varphi(pq)=(p-1)(q-1) jos p \ne q, ja \varphi(p^2)=p(p-1).

Kuten alkulukuja, on myös puolialkulukuja olemassa äärettömästi. Suuruusjärjestyksessä niiden luettelo alkaa seuraavasti:
:4, 6, 9, 10, 14, 15, 21, 22, 25, 26, 33, 34, 35, 38, 39, ...

Arecibon radioteleskoopilla lähetettiin 1&nbsp;679 bittiä pitkä Arecibo-viesti. Viestin pituus on puolialkuluku, minkä tarkoituksena oli vihjata vastaanottajalle, että viesti tulee tulkita bittikarttakuvaksi, jossa on 73 riviä ja 23 saraketta.

## RSA Factoring Challenge
RSA-salaus perustuu hyvin suurten kokonaislukujen jakamiseen tekijöihin. Edistääkseen tekijöihinjaon ja laskennallisen lukuteorian tutkimusta RSA Data Security julisti maaliskuussa 1991 kilpailun, jossa se julkaisi luettelon erikokoisia puolialkulukuja, 100-numeroisesta 500-numeroiseen, ja lupasi rahapalkinnot niiden tekijöihin jakamisesta. Pienimmän saivat Mark Manasse ja Arjen Lenstra jaettua tekijöihin jo huhtikuussa 1991. Kyseessä oli luku
:1522605027&nbsp;9225333605&nbsp;3561837813&nbsp;2637429718&nbsp;0681149613&nbsp;8068865790&nbsp;8494580122&nbsp;9632589528&nbsp;9765400035&nbsp;0692006139,
ja sen alkutekijähajotelma oli
:4009469095&nbsp;0920881030&nbsp;6837352927&nbsp;6146838921&nbsp;4899724061 · 3797522793&nbsp;6943673922&nbsp;8088727554&nbsp;4562785456&nbsp;5536638199.
Seuraava, 110-numeroinen luku saatiin jaettua tekijöihin vuotta myöhemmin. Luettelon suurimpia lukuja ei ole saatu jaettua tekijöihin.

## Lähteet
Saber Ben Frej

**Saber Ben Frej** (, s. 3. heinäkuuta 1979 Karkar, Tunisia) on tunisialainen entinen jalkapalloilija. Hänen pelipaikkansa oli oikea laitapuolustaja. Joulukuusta 2011 lähtien Ben Frej on työskennellyt Étoile Sahelin urheiluneuvonantajana.

## Ura
Ben Frejin ura alkoi ES Zarzisin paidassa vuonna 2002, josta hän siirtyi yhden kauden jälkeen ES Saheliin vuonna 2003. Joukkueen riveissä Ben Frej voitti ensimmäisen mestaruutensa kaudella 2004–2005, joukkueen juhliessa Tunisian cupia. Sittemmin hän saavutti suurta menestystä vuosina 2005–2007 voittaen joukkueen kanssa muun muassa Tunisian liigamestaruuden, Tunisian liigacupin ja Afrikan Mestarien liigan. Samoina aikoina Ben Frej onnistui myös maalinteossa useasti puolustavasta roolista huolimatta. Kaudella 2006–2007 hän teki viisi maalia 20 ottelussa ja seuraavalla kaudella peräti yhdeksän maalia 13 ottelussa, jolloin Ben Frej siirtyi kesken kauden Ranskaan Le Mansiin tammikuussa 2008.

Ura ranskalaisseurassa alkoi kohtuullisesti pelaten ensimmäisellä kokonaisella kaudellaan 11 ottelua, mutta hän kärsi samalla loukkaantumisista. Kaudella 2009-2010 Ben Frej jäi tyysti ilman peliaikaa riitaannuttuaan molempien valmentajiensa kanssa ja hänet vapautettiin Le Mansista tammikuussa 2010.

Kesäkuussa 2010 Ben Frej siirtyi kotimaahansa Hammam-Sousseen. Hän pelasi joukkueessa yhden kauden, jonka jälkeen päätti uransa.

### Maajoukkueura
Ben Frej pelasi maajoukkueessa vuosina 2004-2008 yhteensä 14 ottelua ja teki ensimmäisen maalinsa 11. lokakuuta 2008 MM-karsintaottelussa Seychellejä vastaan. Hän edusti maataan yksissä arvokisoissa  vuoden 2008 Afrikan-kisoissa.

## Saavutukset
* Afrikan Mestarien liiga: 2007
* Tunisian-mestaruus: 2007
* Afrikan Confederation Cup: 2006
* Tunisian liigacup: 2005

## Tilastot

## Lähteet

## Aiheesta muualla
* Transfermarkt 
* Weltfussball 
* National Football Teams 
* Footballdatabase 
* Saber Ben Frej LFP:ssä 
* Saber Ben Frej Eurosportissa
Valfrid Paavo-Kallio

**Valfrid Valentin Paavo-Kallio** (13. lokakuuta 1887 – 27. lokakuuta 1908 Hyvinkää) oli suomalainen kirjakauppias ja kirjailija. 

Valfrid Paavo-Kallio perusti 1905 Hyvinkään ensimmäisen kirjakaupan ja piti sitä aina kuolemaansa syksyllä 1908 saakka. 

Valfrid Paavo-Kallion ja hänen vaimonsa Adele Seppälän poika Toivo Valfrid Valentin (T. W.) Paavonkallio (1908–1980) oli toimittaja, Hyvinkään Uutiset -lehden perustaja ja kirjailija.

## Teoksia
* *"Käy eespäin" : kuvaus elämästä*.   Tekijä 1907
* *Pieni runovihko*.    Tekijä 1908
* *Epätoivoisen rakkauden uhrit*, näytelmäkäsikirjoitus
* *Moritz saksalainen*, näytelmäkäsikirjoitus. 

## Lähteet
Saïf Ghezal

**Saïf Ghezal** (, **Saïf Ghzal**, s. 30. kesäkuuta 1981 M'saken) on tunisialainen jalkapallovalmentaja ja entinen jalkapalloilija, pelipaikaltaan puolustaja. Hän on valmentanut vuodesta 2021 lähtien Stade Gabèsienia.

## Ura
Ghezal aloitti jalkapalloilun nuorena muutettuaan M'sakenista Sousseen, jossa hän liittyi 9-vuotiaana Étoile Sahelin junioreihin. Ghezal nousi junioreissa vakiopuolustajiin ja sai pian kutsun edustusjoukkueeseen vuonna 2001. Muutaman kauden jälkeen hän nousi Sahelin vakiopuolustajiin, erityisesti voitettuaan Afrikan Cup-voittajien cupin vuonna 2003. Sittemmin Ghezal on voittanut muun muassa Tunisian liigacupin, Tunisian mestaruuden ja Afrikan Mestarien liigan. 

Vuoden 2008 tammikuussa hän siirtyi kahden ja puolen vuoden sopimuksella Sveitsiin BSC Young Boysien riveihin. Ghezal kuului joukkueen vakiopuolustajiin, mutta päätti siirtyä lähes kahden ja puolen kauden jälkeen saudiarabialaiseen Al-Ahliin joulukuussa 2009. Ghezal allekirjoitti puolentoista vuoden sopimuksen.

Kesäkuussa 2010 Ghezalin oli tarkoitus siirtyä kahden vuoden sopimuksella Club Africainiin, mutta olikin myöhemmin allekirjoittanut kolmen vuoden sopimuksen entisen seuransa Etoile Sahelin kanssa.

Elokuussa 2011 Ghezal allekirjoitti kahden vuoden sopimuksen sveitsiläisen FC Thunin kanssa.

## Tilastot

## Saavutukset
* Afrikan Mestarien liiga: 2007
* Tunisian-mestaruus: 2007
* Afrikan Confederation Cup: 2006
* Tunisian liigacup: 2005
* Afrikan Cup-voittajien cup: 2003

## Lähteet

## Aiheesta muualla
* Transfermarkt 
* Weltfussball 
* National Football Teams
* Ghezal ES Sahelin sivustolla 
* Saïf Ghezal Young Boysien sivustolla
H. F. Forsell

**Heikki Frans Forsell** oli Urjalasta kotoisin ollut työmies, joka oli yksi Urjalan punakaartin johtomiehistä. Vuoden 1918 sisällissodan aikana hän toimi Toijalan vallankumousoikeuden puheenjohtajana ja oli osallisena lukuisten valkoisten teloituksiin. Sodan loppuvaiheessa Forsell ammuttiin ilman oikeudenkäyntiä ja ruumiinsa oli päiväkausia nähtävänä Urjalan kirkolla.

## Toiminta sisällissodan aikana
Forsell saapui Toijalaan ilmeisesti 26. tammikuuta Urjalan punakaartin kanssa. Vuorokautta myöhemmin paikkakunnalle saapui vielä 400–500 Tuomas Hyrskymurron johtamaa Turun punakaartilaista, jonka jälkeen Toijalaan perustettiin yksi punaisten Hämeen rintaman esikunnista. Helmikuun ensimmäiseä päivänä punakaarti erotti Toijalan nimismiehen Forsellin allekirjoittamalla määräyksellä. Uudeksi nimismieheksi hän nimitti palstatilallinen Myllymäen.

Noin kolme viikkoa sisällissodan käynnistymisen jälkeen 20. helmikuuta Forsell valittiin Toijalan vallankumousoikeuden toisen osaston puheenjohtajaksi. Nimitystä oli edeltänyt vallankumousoikeuden kokoonpanoa koskeva riita sosiaalidemokraattien kunnallisjärjestön ja Toijalan punakaartin välillä. SDP ei aluksi hyväksynyt Forsellia, mutta joutui lopulta taipumaan punakaartin tahtoon. Sosialidemokraatit vastustivat Forsellin valintaa hänen vieraspaikkakuntalaisuutensa vuoksi, mutta todellinen syy saattoi kuitenkin olla Forsellin rikollinen menneisyys. Hän oli kärsinyt muun muassa kuuden vuoden kuritushuonerangaistuksen.

Juho Vuoren johtama Toijalan punakaartin lentävä osasto syyllistyi sisällissodan aikana noin sadan henkilön surmaamiseen, joista suurin osa tapahtui huhtikuun jälkipuoliskolla. Käskyjä Vuorelle toimitti usein juuri Forsell. Molemmat jäivät huhtikuun lopussa kiinni Urjalassa, jossa heidät myös teloitettiin. Tarinana mukaan Forsell luvattiin vapauttaa, mikäli hän kertoisi kuinka monta miestä on tappanut. Forsellin kerrotaan vastanneen ”neljätoista”, minkä jälkeen hänet ammuttiin välittömästi. Vuoren ja Forsellin ruumiita pidettiin esillä useiden päivien ajan Urjalan ruumishuoneen edessä.

## Lähteet
Norjan tiedeneuvosto

**Norges forskningsråd** eli Norjan tiedeneuvosto on Oslossa sijaitseva valtion virasto, joka rahoittaa tieteellistä tutkimusta. Se perustettiin vuonna 1993 ja se on Opetus- ja tiedeministeriön alaisuudessa. Siinä työskentelee 350 ihmistä. 
 
Sillä on viisi edeltäjää, joiden toiminta alkoi vuosina 1946 (teknologia ja tiede), 1949 (sosiaalitieteet, maatalous), 1972 (kalankasvatus) ja 1987 (sovelletut sosiaalitieteet). 
Vuonna 1993 nämä yhdistyivät.

## Aiheesta muualla
*  Norges forskningsråd
Launo Suomela

**Launo Kaleva Suomela** (10. syyskuuta 1927 Helsinki – 8. kesäkuuta 2013) oli suomalainen voimistelunopettaja ja nuortenkirjailija.

Suomelan vanhemmat olivat filosofian tohtori Klaus Uuno Suomela ja filosofian maisteri Hellä Gurli Sabina Tingvald. Hän pääsi ylioppilaaksi Käpylän yhteiskoulusta 1947 ja valmistui voimistelunopettajaksi Helsingin yliopistosta 1950. Suomela asui vuodesta 1960 Vesannolla.

Myös Launon veli Päivö Suomela ja sisar Toivi Suomela olivat kirjailijoita.

## Teoksia

*  *Kamppailu kaivoksessa : seikkailukertomus*, Poikien seikkailukirjasto 108.  Otava 1946
*  *Salaperäinen sukellusvene : seikkailukertomus pojille*.  Karisto 1947
*  *Kuutamouimari : seikkailukertomus*, kuvittanut Päivö Suomela, Poikien seikkailukirjasto 112.  Otava 1948
*  *Punainen pingviini : seikkailukertomus pojille*, Seikkailusarja 12.  Valistus 1960
*  *Katuun ei jää jälkiä : salapoliisikertomus pojille*, Seikkailusarja 15.  Valistus 1961
*  *Matka kuin uni : salapoliisikertomus pojille*, Seikkailusarja 18.  Valistus 1962

## Lähteet
* Suomen kirjailijat -tietokanta 
* Pohjoissavolaisen kaunokirjallisuuden bibliografia – Launo Suomela (arkistoitu versio)

### Viitteet
4Radio

**4Radio Oy** oli vuosina 2006–2009 toiminnut radio- ja televisiotoimintaan keskittynyt yritys. Yrityksen pääkonttori sijaitsi Helsingin keskustassa. 4Radio Oy omistamia radiokanavia olivat Classic Radio, Radio ClubFM, Spiidi FM, Nappularadio ja RomantikFM.

ClubFM toimi lyhytaikaisilla toimiluvilla mm. pääkaupunkiseudulla sekä internetissä. Se aloitti vuoden 2007 alussa, ja sen ohjelmisto koostui pääasiassa tanssi- ja diskomusiikista. ClubFM lopetettiin alkuvuodesta 2009.. 

Marraskuussa 2008 taustayhtiön toimitusjohtaja tuomittiin törkeästä petoksesta. Seuraavan vuoden elokuussa Classic Radio menetti toimilupansa. 4Radio Oy lopetti Classic Radion toiminnan syyskuussa 2009 ja myi sen Classicus Oy:lle.

## Lähteet
Joni Rautio

**Martti Joonatan (Joni) Rautio** (12. tammikuuta 1903 Ylivieska &ndash; 24. kesäkuuta 1964 Karjaan maalaiskunta) oli suomalainen nuorten- ja lastenkirjailija. 

Rautio valmistui kansakoulunopettajaksi mutta hän työskenteli pääasiassa toimittajana. Rautio kirjoitti sodan jälkeen tieteis-, jännitys- ja kauhunovelleja erilaisiin lukemistolehtiin (Pohjolan Sankarit, Salainen Salkku, Musta Kuu) omalla nimellään ja nimimerkillä *T. Jaurio*.

## Teoksia
*  *Hallan vierailu : 4-kuvaelmainen satunäytelmä*.  Pienviljelijäin liitto, Helsinki 1944
*  *Kadonnutta etsimässä : seikkailukertomus pojille*.  Karisto 1945
*  *Vallaton Ville*, Suomen opettajain raittiusliiton vuorokeskusteluja 60.  Suomen opettajain raittiusliitto 1945
*  *Miten olet? : käyttäytymisohjeita pikkuväelle*, kuvitus Helga Sjöstedt.  Sahra, Helsinki 1946
*  *Taikapallo ja muita satuja ja tarinoita*.  Karisto 1946
*  *Vetonaula : 1-näytöksinen kansannäytelmä*.  Pienviljelijäin liitto, Helsinki 1946
*  *Juokseva varjo : kahden stadinkundin seikkailu Helsingissä : miehekkäille pojille ja poikamaisille miehille*.  Karisto 1947
*  *Valkoinen neekeriprinssi ja muuta satuväkeä*.  Karisto 1947
*  *Lasten näytelmiä : lasten- ja koulujuhliin*.  Karisto 1948
*  *Simsonin tukka : kertomus pojasta, joka tahtoi olla väkevä*.  Karisto 1949
*  *Järvi palaa : kertomus pojista pojille*.  Hämeenlinna 1950

## Lähteet
* Suomen kirjailijat-tietokanta 
* Juri Nummelinin Julkaisemattomia-blogi 6.5.2009 : Sotanovelliprojekti: Joni Rautio
Kaarlo Merimaa

**Karl-Erik (Kaarlo) Merimaa** (aik. *Mannström*, 13. huhtikuuta 1902 Haapajärvi &ndash; 18. elokuuta 1969 Helsinki) oli suomalainen virkamies ja nuortenkirjailija.

Merimaan vanhemmat olivat proviisori Akseli Johannes Merimaa (vuoteen 1906 *Mannström*) ja Elsa Eleonora Konsin. Hän pääsi ylioppilaaksi 1922 Turun lyseosta. Merimaa asui sittemmin eri puolilla Suomea ja työskenteli toimittajana, suojeluskuntajärjestössä valistusohjaajana, Kansanhuollon virkailijana ja viimeksi Mikkelin vankilan apulaisjohtajana.

Merimaan tunnetuin teos on nuortenkirja *[[Takapihan sankareita]]*, josta vuonna 1992 tehtiin elokuva *[[Takapihan sankarit]]*.

## Teoksia
* *Kihlausosuuskunta*, näytelmä, Osuuskauppojen iltamaohjelmistoa 13. Helsinki 1929.
* *Takapihan sankareita*, nuortenkirja. WSOY 1931, 2. painos 1962, 3. painos 1966, 4. painos 1973.
* *Yrjön koettelemukset*, nuortenkirja. WSOY 1932.
* *Lehtori lemmensumpussa*. Suomen Kirja, Helsinki 1946.
* *Kräki-Kalle ja Limperi*, Nuorten toivekirjasto 142. WSOY 1961.
* *Hyljätty prikaati*, Nuorten toivekirjasto 176. WSOY 1967.
* *Takapihan sankareita. Kräki-Kalle ja Limperi*. Suuri nuorten kirjakerho, Helsinki 1978.

## Merimaan kirjoista tehtyjä elokuvia
* *[[Takapihan sankarit]]*, ohjaus Panu Pohjola 1992 (*Takapihan sankareita* -kirjasta)

## Palkinnot
* Topelius-palkinto 1968

## Lähteet
* Suomen kirjailijat-tietokanta 
* Pohjoissavolaisen kaunokirjallisuuden bibliografia - Kaarlo Merimaa 
* Mikkelin kaupunginkirjasto-Etelä-Savon maakuntakirjasto : Kaarlo Merimaa
* Imdb.com: Takapihan sankarit-elokuvan tiedot

### Viitteet

## Aiheesta muualla
* Kaarlo Merimaa : Tykkien virsi Viteleessä. Hajamuistoja Aunuksen retkeltä, Hakkapeliitta, 31.07.1934, nro 31, s. 18, Kansalliskirjaston digitaaliset aineistot
Tijani Belaid

**Tijani Belaid** (, s. 6. syyskuuta 1987 Pariisi, Ranska) on tunisialainen jalkapalloilija. Keskikentällä pelaava Belaid edustaa Portugalin Segunda Ligassa Moreirensea.

Hänen nuorempi veljensä Aimen Belaid on myös jalkapalloilija.

## Ura
Belaid aloitti uransa Paris FC:n junioriseurassa, josta italialainen Inter osti nuoren pelaajan joukkueeseensa vuonna 2004. Myöhemmin hänet nostettiin edustusjoukkueeseen vuonna 2005, jolloin Belaid pelasi ensimmäisen ottelunsa Regginaa vastaan. Tammikuussa 2007 Inter lainasi hänet PSV Eindhoveniin, jossa Belaid ei kuitenkaan saanut ollenkaan peliaikaa edustusjoukkueessa, jonka myötä hänet lainattiin kesällä 2007 SK Slavia Prahaan.

Belaid teki uudessa seurassaan ensimmäisen maalinsa Mestarien liigassa 19. syyskuuta 2007 FC Steaua Bukarestia vastaan. Kuukausi myöhemmin hänet kuitenkin pudotettiin pois edustusjoukkueesta kurittomuuden vuoksi. Marraskuussa 2007 Belaid nostettiin takaisin edustusjoukkueeseen ja hän teki lopulta Tšekin liigassa 4 maalia 16 ottelussa. Heinäkuussa 2008 Belaidin oli määrä palata takaisin Interiin lainasopimuksen päätyttyä, mutta Slavia Praha osti hänet miljoonan euron siirtokorvauksella. Newcastle oli myös harkinnut keskikenttäpelaajan ostamista arviolta noin 500&nbsp;000 punnan siirtokorvauksella.

Helmikuussa 2010 Belaidin oli tarkoitus siirtyä lainasopimuksella Mladá Boleslaviin jäätyään Slavia Prahan valmentajan epäsuosioon. Siirto ei kuitenkaan toteutunut ja Belaid jäi Slavia Prahaan. Myöhemmin tammikuussa 2011 hänet vapautettiin joukkueesta.

20. tammikuuta 2011 Belaid allekirjoitti puolen vuoden sopimuksen Englannin mestaruussarjassa pelaavan Hull Cityn kanssa. Hänellä on myös kahden kauden optio. Avausottelunsa Belaid pelasi 1. helmikuuta 2011 kotiottelussa Leedsiä vastaan. Hän pelasi joukkueessa lopulta kahdeksan ottelua, mutta ei saanut solmittua jatkosopimusta.

Elokuussa 2011 Belaid siirtyi Kyproksen pääsarjaan APOEL Nikosiaan.

## Maajoukkueura
Tunisian maajoukkueessa Belaid pelasi ensi kerran 16. elokuuta 2006 Malia vastaan pelatussa ottelussa. Yhteensä hän on edustanut maataan 17 kertaa.

## Saavutukset
*Tšekin-mestaruus: 2008, 2009
*Primavera Cup: 2006

## Tilastot

## Lähteet
* Transfermarkt 
* Weltfussball 
* National Football Teams

### Viitteet
Jorma Verno

**Jorma Einari Verno** (vuoteen 1935 **Granbom**; 25. marraskuuta 1914 Perniö – 16. toukokuuta 1986 Helsinki) oli suomalainen everstiluutnantti ja kirjailija.

Verno kirjoitti ylioppilaaksi Hangon lukiosta vuonna 1936. Hän palveli aluksi Suomen laivastossa ja osallistui kadettiaikoinaan koululaiva Suomen joutsenen maailmanympäripurjehdukseen 1938–1939. Hän osallistui talvi- ja jatkosotaan rannikkotykistössä, valmistui upseeriksi merisotakoulusta vuonna 1941 ja kävi sotakorkeakoulun 1951–1952, minkä jälkeen siirtyi esikuntaupseeriksi maavoimiin. Viimeksi Verno oli Hämeen sotilasläänin esikuntapäällikkönä 1964–1965 ja sai ylennyksen everstiluutnantiksi 1964. Hän jäi pois palveluksesta vuonna 1965 ja työskenteli sen jälkeen Parasten Kalkkivuori Osakeyhtiön mainospäällikkönä. Myöhemmin hän oli vapaa toimittaja ja kirjoitti *[[Helsingin Sanomat|Helsingin Sanomien]]* ja *[[Hämeen Sanomat|Hämeen Sanomien]]* tv-palstoille.

Verno julkaisi kaksi muistelmakirjaa kirjailijanimellä **Pekka Pursi**. Hän oli *Purje- ja moottorilehden* ensimmäinen päätoimittaja 1954–1964.

## Teoksia
*  *Ei meitä petetä : koulupoikien kesäisiä kuhinoita*.  Karisto 1947
*  *Kun laiva jätti*.  Ilmarinen, Helsinki 1948

## Lähteet
Blog 27

**Blog 27** on vuonna 2005 perustettu puolalainen popmusiikkia soittava tyttöduo. Sen muodostavat Tola Klara Szlagowska ja Alicja Julia Boratyn (molemmat s. 27. marraskuuta 1992) sekä kahdesta tanssijasta. Blog 27:n hittikappaleita ovat coverversio "Uh La La La" (Alexian esittämä kappale), "Hey Boy" ja "Wild Out Ya".

Blog 27 on julkaissut kaksi albumia: vuonna 2005 kaksinkertaista platinaa myynyt (yli 250 000 kpl) *<LOL>* ja vuonna 2008 kultaa myynyt *Before I`ll die*.

## Aiheesta muualla
*Yhtyeen kotisivut
Toijalan teloitukset 1918

**Toijalan teloitukset 1918** olivat Suomen sisällissodan yhteydessä Toijalassa ja sen lähikunnissa toimeenpantuja vankeihin ja siviiliväestöön kohdistuneita terroriteloituksia.

## Tapahtumat
### Punainen terrori
Punaiset joukot surmasivat alueella noin 100 valkoisen kaartin jäsentä, porvaria, virkamiestä ja koululaista. Osa teloitetuista oli tuotu Toijalaan ammuttaviksi lähikunnista kuten Iittalasta, Kalvolasta, Kylmäkoskelta, Vanajalta ja Akaasta. Punaisen terrorin uhreista tunnetuin oli 15. huhtikuuta murhattu Urjalan Honkolan kartanosta hovioikeuden  asessori Elis Chambell Nikolai Furuhjelm. 

Tutkija Marko Tikka käyttää teloitusten  johdosta tapahtumista termiä "Toijalan punainen terrorikeskus".

Kuolemantuomioita jakaneeseen punaisten esikuntaan kuuluivat ainakin suutari Kalle Tanner, räätäli Juho Vuori, työmies H. F. Forsell, työtön 21-vuotias entinen sotilas Valdemar Niemenström ja Kylmäkosken rykmentin päällikkö Otto Lax. Toijalan lentävän osaston päällikkönä Vuori ammuttiin kenttäoikeuden istuessa pian vangitsemisen jälkeen. Kaikki heidät ammuttiin sodan jälkeen. 

### Valkoisten kostotoimet
Valkoiset joukot saivat Toijalan alueen punaisilta haltuunsa keväällä ja teloittivat paikkakunnalla 25. huhtikuuta ja 3. kesäkuuta välisenä aikana ainakin 122 ihmistä, nuorimpana 13-vuotias poika.

## Lähteet
Scream (Tokio Hotelin albumi)

__NOTOC__
**Scream** on Tokio Hotelin kolmas studioalbumi, joka julkaistiin 1. kesäkuuta 2007. Levy sisältää englanninkielisiä versiota *Schrei*- ja *Zimmer 483* -albumeiden kappaleista. Sama albumi muutammalla muullakin kappaleella julkaistiin ainoastaan Saksassa nimellä 'Room 483'.

Albumi ylsi Suomen virallisen listan sijalle 27.

## Kappaleet
# 
# 
# 
# 
# 
# 
# 
# 
# 
# 
# 
# 

## Arvostelut
* Metacritic: 51/100
* Allmusic: 
* Rolling Stone: 

## Lähteet
Päivö Suomela

**Päivö Ylevi Suomela** (4. kesäkuuta 1925 Helsinki &ndash; 1. tammikuuta 2002 Helsinki) oli suomalainen nuortenkirjailija. Myös Päivön veli Launo Suomela ja sisar Toivi Suomela olivat kirjailijoita.

Suomelan vanhemmat olivat filosofian tohtori Klaus Uuno Suomela ja filosofian maisteri Hellä Gurli Sabina Tingvald. Hän pääsi ylioppilaaksi Käpylän yhteiskoulusta.

Päivö Suomela toimi 1950- ja 1960-luvuilla kuvaamataidon opettajana Käpylän yhteiskoulussa ja myöhemmin hän oli koulun rehtorina.

## Teoksia
*  *Seikkailujen kesä*, Poikien sininen sarja 12.  Kansankirja, Helsinki 1946
*  *Huuhkaja huutaa : seikkailukertomus heimoriitojen ajoilta*.  Karisto 1947
*  *Korpela ajaa kovaa : seikkailukertomus pojille*.  Karisto 1948
*  *Hopeasormus*.  Karisto 1949
*  *Vanhan huvilan arvoitus : seikkailukertomus pojille*.  Karisto 1951
*  *Kuin ketut satimessa : seikkailukertomus nuorille*.  Karisto 1953
*  *Ralli-karitsan karkumatka*, teksti Toivi Suomela, kuvat Päivö Suomela.   Otava 1954
*  *Valmentaja katoaa : seikkailukertomus nuorille*.  Karisto 1954
*  *Mustan ketun kirot : kertomus nuorille*.  Karisto 1955
*  *Valkoinen apina : seikkailukertomus pojille*.   Karisto 1964
*  *Kaukainen maali*.  Karisto 1969
*  *Päijänteen siirtolaiskalastajat*.  Jyväskylän yliopisto, etnologian laitos 1976
*  *Käpylän yhteiskoulu 1938-1977*, toimittaneet Teuvo Kemppainen, Päivö Suomela ja Juhani Särkkä.   Käpylän yhteiskoulun seniorit, Helsinki 1981

## Lähteet
* 
* PopouLAARI blogi 13.8.2008 : Seikkailujen kesä (1946)
Gary Lewis

**Gary Lewis** (s. 30. marraskuuta 1957) on brittiläinen näyttelijä. Hän syntyi ja varttui Glasgow'ssa, Skotlannissa.

Lewis on esiintynyt muiden muassa elokuvissa *[[Billy Elliot]]* (2000), *[[Gangs of New York]]* (2002) ja *[[Eragon (elokuva)|Eragon]]* (2006) sekä televisiosarjassa *[[Outlander - Matkantekijä]]* vuosina 2014–2015. Hän sai vuonna 2001 Bafta-ehdokkuuden. 

## Lähteet

## Aiheesta muualla
*
Jamie Draven

**Jamie Draven** (s. 14. toukokuuta 1979) on brittiläinen näyttelijä. Hänet tunnetaan varsinkin Tonyn roolista Stephen Daldryn menestyselokuvassa *[[Billy Elliot]]* (2000).

*Billy Elliotin* ulkopuolella Draven on esiintynyt muun muassa sarjassa *Ultimate Force*.

## Aiheesta muualla
*
Royal Ballet School

**Royal Ballet School** on Lontoossa, Englannissa sijaitseva klassisen baletin ammattilaisten kouluttamiseen erikoistunut oppilaitos. Sen perustaja oli Dame Ninette de Valois. Koululla on kaksi toimipistettä toinen on 300-vuotias talo White Lodge Richmond Parkissa ja toinen Floral Streetillä Covent Gardenissa.

## Lähteet

## Aiheesta muualla
*
Euroopan unionin tutkimuksen puiteohjelmat

**Euroopan unionin tutkimuksen puiteohjelma** (, FP) on Euroopan unionin (EU) tärkein väline, jolla ohjataan ja rahoitetaan eurooppalaista tutkimus- ja kehitystoimintaa. Tutkimuksen puiteohjelmien tavoitteena on Eurooppalainen tutkimusalueen (, ERA) kehittäminen ja maanosan kilpailukyvyn edistäminen.

Rahoitusta myönnetään kansainvälisille hankkeille, jotka toteutetaan puiteohjelman eri ohjelmien tarkemmin määrittelemillä aihealueilla. Rahoitettavat hankkeet valitaan ilmoitettuina hakuaikoina komissioon saapuneista hanke-ehdotuksista. Komission nimeämät eri alojen asiantuntijat arvioivat ehdotukset.

## Puiteohjelmat
* 1. puiteohjelma; 1984&ndash;1987 (yhteensä 3&nbsp;750 miljoonaa ecua)
* 2. puiteohjelma; 1987&ndash;1991 (yhteensä 5&nbsp;396 miljoonaa ecua)
* 3. puiteohjelma; 1991&ndash;1994 (yhteensä 6&nbsp;600 miljoonaa ecua)
* 4. puiteohjelma; 1994&ndash;1998 (yhteensä 13&nbsp;215 miljoonaa ecua)
* 5. puiteohjelma; 1998&ndash;2002 (yhteensä 14&nbsp;960 miljoonaa euroa)
* 6. puiteohjelma; 2002&ndash;2006 (yhteensä 17&nbsp;883 miljoonaa euroa)
* 7. puiteohjelma; 2007&ndash;2013 (yhteensä 50&nbsp;521 miljoonaa euroa)
* 8. puiteohjelma (Horisontti 2020); 2014–2020 (yhteensä 77&nbsp;000 miljoonaa euroa)
* 9. puiteohjelma (Horisontti Eurooppa); 2021–2027 (yhteensä 95&nbsp;500 miljoonaa euroa)

## 7. puiteohjelma
Seitsemäs puiteohjelma jaettiin neljään osaan, jotka on tiivistetty sanoiksi yhteistyö, ideat, ihmiset ja valmiudet. Siitä rahoitettiin yritysten, yliopistojen ja tutkimuslaitosten kansainvälistä t&k&i-yhteistyötä, verkottumista sekä tutkijoiden koulututusta sekä liikkuvuutta.

## 8. puiteohjelma (Horisontti 2020)
Kahdeksas tutkimuksen puiteohjelma (FP8) tunnettiin nimellä **Horisontti 2020**. Sen ohjelmakausi ulottui ajanjaksolle 2014–2020 ja tarjosi lähes 80 miljardia euroa rahoitusta. Ohjelman tavoitteena oli tukea kasvua ja työpaikkojen syntymistä Euroopassa sekä vahvistaa eurooppalaisten yritysten globaalia asemaa. Aikaisemmasta ohjelmakaudesta poiketen uudessa ohjelmassa oli tarjolla rahoitusinstrumentteja myös pienille ja keskisuurille yrityksille omassa ohjelmassaan. Pk-yrityksille rahoitusta oli tarjolla hieman yli 2,8 miljardia euroa. Puiteohjelma rahoitti lähes 35&nbsp;000 hanketta, joihin osallistui noin 40&nbsp;000 organisaatiota.

## 9. puiteohjelma (Horisontti Eurooppa)
Yhdeksäs tutkimuksen puiteohjelma (FP9) tunnetaa nimellä **Horisontti Eurooppa** ja sen ohjelmakausi on 2021–2027. Horisontti Euroopan budjetti on 95,5 miljardia euroa, josta 5,4 miljardia euroa sisältyy Next Generation EU -välineeseen. Ohjelman rahoitus on jaettu kolmeen pilariin, jotka ovat Huipputason tiede, Globaalit haasteet ja Euroopan teollisuuden kilpailukyky sekä Innovatiivinen Eurooppa.

## Katso myös
* Euroopan komission yhteinen tutkimuskeskus (YTK)
* Euroopan tiedeneuvosto (ERC)
* Euroopan teknologiainstituutti (EIT)
* TAFTIE

## Lähteet

## Aiheesta muualla
* Tutkimus ja innovointi Euroopan komissio
Arielle Kebbel

**Arielle Caroline Kebbel** (s. 19. helmikuuta 1985 Winter Park, Florida) on yhdysvaltalainen näyttelijä ja malli. Hän on esiintynyt muun muassa elokuvissa *[[Kauna 2]]* (2004), *[[American Pie Presents: Band Camp]]* (2005), *[[Kosto on suloinen]]* (2006), *[[Aquamarine]]* (2006), *[[The Uninvited]]* (2009) ja *[[Vampyyrien imussa]]* (2010). Hänen läpimurtonsa tapahtui televisiosarjan *[[Gilmoren tytöt]]* kautta. Myöhemmin Kebbel näytteli mm. *[[Vampyyripäiväkirjat]]*-sarjassa Stefanin parasta ystävää Lexiä. Kebbel on nähty myös sarjoissa *[[Outo, uusi elämä]]*, *[[90210]]* ja *[[CSI Miami]]*.

Kebbel syntyi Floridassa ja valmistui high schoolista vuoden etuajassa. Hän aloitti uransa mallina, poseeraten mm. miestenlehdissä ja osallistui Miss Florida Teen USA -kauneuskilpailuun. Hän pääsi vuonna 2005 *Maxim*-lehden Hot 100 -listan 95. sijalle. Televisiotöiden lisäksi Kebbel on tehnyt lukuisia rooleja elokuvissa, joita vampyyrielokuvien ohessa ovat mm. *[[Be Cool]]* (2005) ja *[[Think Like a Man]]* (2012).

Kebbelillä on saksalaisia sukujuuria.

## Filmografia

## Aiheesta muualla
* 
*
Complice

**Complice** on Miodio-yhtyeen kappale, joka oli San Marinon historian ensimmäinen euroviisukappale. Sen valitsi edustamaan maata viidenkymmenen ehdokkaan joukosta SMRTV:n nimittämä seitsemän hengen raati. 

## Eurovision laulukilpailussa

Miodio esitti kappaleen 20. toukokuuta 2008 Belgradin viisujen ensimmäisessä semifinaalissa. Se arvottiin viidennelle esiintymispaikalle, jossa kappaletta edelsi Moldovan edustajan Geta Burlacun esittämä laulu ”A Century of Love” ja seurasi Belgiaa edustava Ishtar-yhtye kappaleellaan ”O Julissi”. 

”Complice” sai semifinaalissa viisi pistettä ja jäi 19 esityksen joukossa viimeiseksi pudoten jatkosta. Kappaleen keräämistä pisteistä kolme tuli Kreikasta ja kaksi Andorrasta.

## Lähteet